ועדת הכספים, כנסת 24, פרוטוקול מספר 263, 2022-05-09 10:00

אלכס קושניר: בוקר טוב לכולם, היום יום שני, ח' באייר התשפ"ב – 9 במאי 2022.

אלכס קושניר: אנחנו לא רק פותחים את ישיבת ועדת הכספים, אנחנו פותחים את כנס הקיץ של הכנסת הזאת.

אלכס קושניר: הכנס הולך להיות קצר, רק 10 שבועות, אבל יש לפנינו משימות מרובות שבעיקר קשורות לחקיקה חברתית מאוד חשובה שנהיה חייבים להעביר ולקדם בוועדת כספים.

אלכס קושניר: חלק מהדברים התחלנו בכנס הקודם, על חלק מהדברים עבדנו בפגרה, וחלק מהדברים באים לידי ביטוי כבר היום במליאה - בעיקר אותו חוק נקודות זיכוי למשפחות עובדות ומענקי עבודה למשתכרים בשכר נמוך.

אלכס קושניר: גם חוק פיצויים בעקבות משבר האומיקרון לעסקים ולעצמאיים יבוא היום לקריאה ראשונה ואז נביא אותו לוועדה מהר ככל שניתן.

אלכס קושניר: למרות כל הרחש בחש הפוליטי גם בכנס הקודם ובכלל בקדנציה הזאת, הצלחנו לשמור על ועדת כספים כאי של שפיות, ידענו הרבה פעמים לשים את הפוליטיקה בצד כשדנו בנושאים שהם לטובת האזרח.

אלכס קושניר: אני מצפה, מקווה וגם בטוח שכך יהיה בכנס הזה.

אלכס קושניר: היום יש לנו שלושה נושאים על סדר היום.

אלכס קושניר: אחד, סט התקנות שקשורות לאותה רפורמה להבטחת תשואה שתחליף את האג"ח המיועדות שהעברנו במהלך חוק ההסדרים, באוקטובר, ועכשיו התקנות האלו באות לוועדה לדיון.

אלכס קושניר: לאחר מכן יש לנו המשך דיון על צו תעריף המכס, המס על רכבי יוקרה שבוועדה ביקשנו להפוך את זה להוראת שעה, לא להוראת קבע.

אלכס קושניר: אחר כך דיון על העברות תקציביות שכרגע חלק מהמשרדים מתקשים לתפקד בגלל שהעברות עדיין לא אושרו.

אלכס קושניר: אני מאוד מקווה שנוכל להשלים את כל המלאכה שקבענו לעצמנו להיום.

יובל טלר חסון: אנחנו נמצאים פה בהמשך לרפורמה שעברה בחוק ההסדרים האחרון, רפורמת האג"ח המיועדות.

יובל טלר חסון: במסגרת הרפורמה נדרשנו והתחייבנו להביא תקנות כדי להשלים את המהלך.

יובל טלר חסון: חלק מהתקנות פה הן טכניות, שינוי של הגדרות.

יובל טלר חסון: גם התקנות שהן יותר מאשר טכניות הן תקנות שנועדו להשאיר את העולם הקיים ולהתאים אותו לעולם החדש שבו יש את קרנות האג"ח ואת המוצר של אפיק מובטח תשואה, כשהמטרה היא בסופו של דבר שהחוסך לא ירגיש את זה, לא ייפגע מזה, וששום דבר לא ישתנה עבורו.

אלכס קושניר: מי יכול להציג את התוכן?

מיכל היימן: כמו שאמר פה חברי יובל, אנחנו פה עם סט של שלוש תקנות שמשלימות את החקיקה של האג"ח המיועדות.

מיכל היימן: התקנות הראשונות הן תקנות העברת כספים בין קופות גמל.

מיכל היימן: התיקון שבתקנה הזאת הוא טכני בלבד, הוא עוסק רק בשינוי של הגדרות.

מיכל היימן: יש פה התאמה של ההגדרות עצמן, אין פה עניין מהותי שיש מה להתעכב עליו.

מיכל היימן: התקנות השניות הן תקנות זקיפת תשואה בקרן פנסיה חדשה מקיפה.

מיכל היימן: התקנות האלו תוקנו בעקבות הוועדה להגברת היציבות בחיסכון הפנסיוני, הוועדה הידועה בשמה כוועדת באב"ד.

מיכל היימן: עד לאותה תקופה כל החוסכים קיבלו 30% מהאג"ח המיועדות בצורה זהה, עכשיו התקנות באות ואומרות: אנחנו קובעים מדרגות כך שהפנסיונרים יקבלו 60% אג"ח מיועדות, אלה שמגיל 50 עד פרישה – 30%, ומי שמתחת לגיל 50 – כל היתר, כאשר נקבעה הוראת מעבר שבאה וקבעה שאת המדרגה השנייה דוחים לסוף שנת 2023.

מיכל היימן: אנחנו בתקנות מכניסים לתוך המנגנון הזה את העולם החדש של אפיק השקעה מובטח תשואה כך שבמשך 15 שנה האג"ח המיועדות ייעלמו מהעולם.

אלכס קושניר: מתי אתם מפסיקים להנפיק את האג"ח המיועדות?

מיכל היימן: ברגע שזה נכנס לתוקף, ב-1 באוקטובר.

ולדימיר בליאק: 15 שנה מ-1 אוקטובר 2022, נכון?

מיכל היימן: נכון.

מיכל היימן: יש כאן את הוראת המעבר שקבעה שהמדרגה השנייה נכנסת לתוקף בסוף שנת 2023.

מיכל היימן: מאחר ומדובר פה באירוע מורכב, נתנו לגופים עוד שנה של היערכות, דחייה לסוף שנת 2024 של המדרגה הנוספת.

מיכל היימן: התקנות השלישיות שעל הפרק הן תקנות כללי השקעה.

מיכל היימן: מטרתן של תקנות כללי השקעה הן להתאים את המנגנונים של כללי ההשקעה כך שאפיק השקעה מובטח תשואה ייכנס והמבוטחים יזכו בתשואה גבוהה יותר.

מיכל היימן: מה שהם צריכים לראות זה רק את השינוי מ-4.86 ל-5.15.

מיכל היימן: המטרה של התיקון שהעמיתים לא ייפגעו.

אייל לב ארי: יש את הנדבך שאנחנו פחות חשופים אליו בוועדה, וזה הנחיות הממונה שבעצם פורטות עוד יותר גם את החוק וגם את התקנות.

אייל לב ארי: באיזה שלב ההנחיות/הטיוטות האלו כבר נמצאות?

מיכל היימן: בינואר האחרון, פרסמנו את טיוטות הוראות הממונה.

מיכל היימן: היה פרק זמן שנתנו לגופים להעיר לנו, אבל לא היו הרבה הערות.

מיכל היימן: חלק מהחוזרים התחילו כבר להתפרסם, ובשבועות הקרובים נפרסם את החוזרים הסופיים.

אייל לב ארי: השוק יהיה ארוך עד אוקטובר?

מיכל היימן: את זה צריך לשאול את השוק.

דור פישר: תקנות הפיקוח על שירותים פיננסיים (קופות גמל) (כללי השקעה החלים על גופים מוסדיים) (תיקון), התשפ"ב-2022 בתוקף סמכותי לפי סעיפים 26, 34ג(ג)(4), 34ג(ד) ו-60 לחוק הפיקוח על שירותים פיננסיים (קופות גמל), התשס"ה-2005 (להלן – חוק קופות גמל) ובאישור ועדת הכספים של הכנסת, אני מתקין תקנות אלה: תיקון תקנה 1 1.

דור פישר: בתקנות הפיקוח על שירותים פיננסיים (קופות גמל) (כללי השקעה החלים על גופים מוסדיים), התשע"ב-2012 (להלן – התקנות העיקריות), בתקנה 1, אחרי ההגדרה "איגרת חוב של מדינת ישראל" יבוא: "אפיק מובטח תשואה", "זכאים קיימים", "המועד הקובע", "נכסי הקרן הזכאית לעניין זכאים קיימים", "נכסי הקרן הזכאית שבשלהם הקרן זכאית להבטחת השלמת תשואה", "קרן ותיקה שבהסדר", "קרן ותיקה שאינה בהסדר" ו- "קרן ותיקה מסלולית" – כהגדרתם בסעיף 34ב לחוק קופות גמל;".

דור פישר: תיקון תקנה 2 2.

דור פישר: בתקנה 2 לתקנות העיקריות –

במקום פסקה  יבוא: "(2) באגרות חוב מיועדות מסוג "ערד" שהונפקו לפני המועד הקובע";

אחרי פסקה  יבוא: "(2א) בקרן ותיקה מסלולית, גם באפיק השקעה מובטח תשואה כך שהשיעור הכולל של הנכסים המושקעים באפיק השקעה מובטח תשואה לפי פסקה זו, יחד עם אגרות החוב לפי פסקאות (1) ו-(2), אם ישנן, יהיה 30 אחוזים מהשווי המשוערך של נכסי הקרן;".

במקום פסקה  יבוא: "(3) לפי הוראות פרק ג', בסכום שלא יעלה על שיעור של 50 אחוזים משווים המשוערך של נכסי הקרן, שלא הושקעו לפי פסקאות (1) או (2), או על שיעור של 31.43 אחוזים משווים המשוערך של נכסי הקרן לרבות סכום הסיוע הממשלתי, שלא הושקעו לפי פסקאות (1) או (2), לפי הגבוה שבהם;".

ולדימיר בליאק: מאיפה המספר 31.43?

בארי כספי: אותם סכומים שהושקעו באג"ח מיועדות ינוהלו עכשיו באופן פוזיטיבי.

בארי כספי: אם, למשל, היו 70 שקלים שנוהלו והיה אפשר להשקיע 22 שקלים בצורה מסוימת, עכשיו אנחנו נמתח את זה פרופורציונאלית מ-70 שקלים ל-100 שקלים.

בארי כספי: זה התרגיל שעשינו באופן רוחבי, באנו ואמרנו שמאחר ויש גידול בהיקף הנכסים המנוהלים אקטיבית ברמת המסלול, נמתח את אותם גבולות באופן פרופורציונאלי לחלוטין, לא שקל יותר ולא שקל פחות.

בארי כספי: מדובר בשינוי שנועד לשמור על המצב הקיים, לא יותר ולא פחות, ואז אותו מספר של 31.43 הוא תוצאה של 22 כפול 100 חלקי 70.

דור פישר: תקנת משנה (ג) – תימחק.

אלכס קושניר: מה זה אומר?

אלכס קושניר: מה כתוב בתקנת משנה (ג)?

מיכל היימן: המחיקה הזאת קצת פחות קשורה להליך הזה וכן קשורה לאג"ח המיועדות.

מיכל היימן: המחיקה הזאת זורקת אותנו כ-20 שנה אחורנית.

מיכל היימן: כאשר היה את כל העניין של קרנות הוותיקות, היה מהלך שבא לבדוק איזה קרנות נמצאות מאוזנות ולא מאוזנות וניתנה אפשרות לצדדים שקשורים לקרנות שהיו על הסף לשפוך נכסים וכספים לתוך הקרנות על מנת לשמור אותן מאוזנות.

מיכל היימן: נכון לאותה עת, הקרנות נדרשו להשקיע 93% מהכספים שלהן באג"ח מיועדות, מה שבעצם גרם להן, אם הן קיבלו נכסים כמו נדל"ן או נכסים שהם לא סחירים, לא לעמוד בהוראות הדין.

מיכל היימן: התקנות האלו נדרשו כדי לאפשר להציל את הקרנות מלהיות גרעוניות מבלי לחרוג מהתקנות.

מיכל היימן: התקנה הזאת באה ואמרה: הנכסים האלה שמועברים ואי אפשר ביום אחד למכור יבואו במקום אג"ח מיועדות.

מיכל היימן: הזמן עבר וירדנו מ-93% ל-70% אג"ח מיועדות, כשהיום אנחנו יודעים שאנחנו על 30% ועוד שנייה על אפס.

מיכל היימן: הקרן של הסוכנות היהודית, קרן ותיקה, נשארה מאחור עם הדבר הזה שלא אפשר לה להיות זכאית לאג"ח מיועדות.

מיכל היימן: הדבר הזה בא לתקן עיוות.

אלכס קושניר: הם יהיו עכשיו זכאים להבטחת תשואה?

מיכל היימן: התיקון הזה גורם לזה שבפרק הזמן הקצר שעוד יש לנו אג"ח מיועדות הן יהיו זכאיות לאג"ח מיועדות, כשאחר כך הן ייכנסו לאפיק השקעה מובטח תשואה ככל הקרנות.

מיכל היימן: זה משהו שחשבו לעשות אותו לפני ולא הייתה הזדמנות.

ינון אזולאי: היה תיקון מיוחד רק לקרנות של הסוכנות?

מיכל היימן: היה תיקון מיוחד שנעשה עבורן שאנחנו מוחקים עכשיו.

ינון אזולאי: המחיקה לא פוגעת בהן?

מיכל היימן: לא, זה לא פוגע בהן.

מיכל היימן: להיפך, הן מעוניינות בדבר הזה, כי זה מאפשר להן ליהנות בתקופה הקצרה שנותרה מאג"ח מיועדות ואחר כך מאפיק השקעה מובטח תשואה של 5.15.

אייל לב ארי: זה מאפשר להן למכור את הנדל"ן שיש להן לאורך הזמן בלי המגבלה שהייתה עד כה.

מיכל היימן: בדיוק, כי נכון להיום, למרות שהן מחזיקות נדל"ן והן ב-15%, הן לא זכאיות לאג"ח המיועדות.

מיכל היימן: המטרה היא להיטיב עם העמיתים, לתת להם את מה שמגיע להם.

שלי סבן: התיישבתי פה רק כדי להגיד תודה לרשות שוק ההון, לאגף תקציבים ולוועדה.

שלי סבן: זה משהו שאנחנו מצפים לו הרבה זמן ואין ספק שזה יבטיח בצורה טובה יותר את העתיד של הפנסיונרים שלנו.

דור פישר: החלפת תקנה 3 3.

דור פישר: במקום תקנה 3 לתקנות העיקריות יבוא: "השקעות קרן 3.

דור פישר: חברה מנהלת של קרן חדשה מקיפה תשקיע את חדשה מקיפה נכסי הקרן כמפורט להלן:

דור פישר: לפני המועד הקובע;

דור פישר: שהשיעור הכולל של הנכסים המושקעים באפיק השקעה מובטח תשואה לפי פסקה זו, יחד עם איגרות החוב לפי פסקה (1), אם ישנן, יהיה 30 אחוזים מהשווי המשוערך של נכסי הקרן;

דור פישר: של נכסי הקרן הזכאית לעניין זכאים קיימים המושקעים באפיק השקעה מובטח תשואה, יחד עם איגרות החוב לפי פסקה (1), יהיה כנגד 70 אחוזים מהתחייבויות הקרן לזכאים קיימים;

דור פישר: יושקעו לפי הוראות פרק ג', אך הכללים והמגבלות המפורטים בו יחולו ביחס לכלל נכסי הקרן.

דור פישר: ".

אלכס קושניר: תסביר את סעיף 3.

דור פישר: בחקיקה ראשית כבר יש קרנות מלפני שנת 2004 שזכאיות לאג"ח מיועדות בשיעור גבוה יותר, 70%, ולכן גם פה הבהרנו שאפיק מובטח תשואה יחד עם האג"ח המיועדות שהן היו זכאיות לו ויהיו זכאיות לו בעוד 15 שנה יהיה 70%, לא 30% כמו שכתוב בתקנה לפני.

אלכס קושניר: איזה קרנות זכאיות ל-70%?

דור פישר: זה עמיתים מלפני שנת 2004, קבוצה סגורה של עמיתים.

מיכל היימן: עמיתים שהתחילו לקבל קצבה וזה נשאר כך כדי לא לפגוע בקצבה שלהם.

דור פישר: תיקון תקנה 4 4.

דור פישר: בתקנה 4 לתקנות העיקריות, אחרי "של קרן" יבוא "חדשה", והסיפה החל במילים "בתקנה זו" – תימחק.

דור פישר: תיקון תקנה 6 5.

דור פישר: בתקנה 6 לתקנות העיקריות –

דור פישר: חישוב מגבלות השקעה המחושבות מתוך סך נכסי המשקיע המוסדי (בתקנה זו – מגבלות מסלוליות), לא יובאו בחשבון נכסים הנכללים במסגרת אפיק השקעה מובטח תשואה, בסך הנכסים המותר להחזקה מתוך סך נכסי המשקיע המוסדי בהתאם למגבלות האמורות;

משנה יבוא: "(ד) על אף האמור בתקנת משנה (ג), לעניין קרן ותיקה שבהסדר וקרן ותיקה שאינה בהסדר ושאינה קרן ותיקה מסלולית, חישוב מגבלות מסלוליות יהיה במכפלת שיעור המגבלה המסלולית ביחס החלוקה; לעניין זה, "יחס החלוקה" – התוצאה המתקבלת מחלוקת סך נכסי המשקיע המוסדי כמפורט בפסקה (1) שלהלן, בסך נכסי המשקיע המוסדי כמפורט בפסקה (2) שלהלן:

משנה יבוא: בניכוי איגרות חוב מסוג "ערד" שהונפקו לפני המועד הקובע;

משנה יבוא: בניכוי נכסי הקרן הזכאית שבשלהם הקרן זכאית להבטחת השלמת תשואה ובניכוי איגרות חוב מסוג "ערד" שהונפקו לפני המועד הקובע; (ה)מבלי לגרוע מהוראות תקנת משנה (ג), על אפיק השקעה מובטח תשואה יחולו המגבלות המסלוליות שנקבעו למשקיע מוסדי בתקנות אלה כאילו היה מסלול השקעה נפרד, ואולם משקיע מוסדי יהא רשאי לחרוג מהמגבלות האמורות לצורך עמידה בהוראות סעיף 34ג(ג) לחוק קופות גמל לעניין השקעת כספים במסלול הקובע כהגדרתו בסעיף האמור.

משנה יבוא: ".

בארי כספי: התיקון נובע מהסדר מיוחד לגבי הקרנות הוותיקות שבהסדר.

בארי כספי: לקרנות שיש להן מסלול אחד באו ואמרו: לא תנהלו אפיק מובטח תשואה נפרד שלגביו תהיה התחשבנות, ההתחשבנות תהיה לגבי כל התשואה של המסלול כולו.

בארי כספי: אם, נניח, המסלול בהשוואה ל-5.15 השיג תשואה יותר נמוכה, נניח 4% על כל המסלול, יהיה תשלום פיצוי של ההפרש, 5.15 פחות 4% כפול 30%.

בארי כספי: זאת טכניקת חישוב שונה שלאורה היה גם צורך לבצע שינוי נפרד לאותו תיקון.

אלכס קושניר: מה מיוחד?

אלכס קושניר: למה לא להסיט אותן למסלול רגיל?

בארי כספי: מאחר ואין אפיק מובטח תשואה נפרד אלא הכל מנוהל כמקשה אחת, אי אפשר לבוא ולומר שלאפיק נפתח תשואה, אלא מתייחסים להכל ביחד.

אלכס קושניר: ואז עושים 30% מזה?

בארי כספי: כן.

בארי כספי: זה לגבי חישוב התשואה, זה מה שנקבע בחוק.

בארי כספי: בתקנות אנחנו באים ואומרים שאת אותה מתיחת מגבלה של 5% אנחנו נעשה גם לגבי אותם מסלולים.

בארי כספי: אם יש שיעור חשיפה של 5% להשקעה בתאגיד, אנחנו עכשיו נבוא ונגדיל באופן יחסי את ה-5% לאותם נכסים שמנוהלים חלף מיועדות, לאותו גידול בנכסים שמנוהלים באופן ישיר על ידי הקרן עצמה על חשבון המיועדות.

אורן משה: אנחנו הגוף היחידי או הגוף שהכי מושפע מהתיקון בתקנת משנה (ג), כי התיקון מאפשר לנו לגדול בתקרת הסכומים שאנחנו יכולים להשקיע בהתאם לכל מיני מגבלות.

אורן משה: הבקשה שלי מהוועדה היא להתחשב בקושי התפעולי בלנהל את הנוסחה המורכבת שמופיעה בתקנות, לקבוע לנו מדרגות קונקרטיות כך שהחל מיום ה-1 בינואר כך וכך נוכל לעלות מ-5% ל-6%, ומיום 1 בינואר כך וכך נוכל לעלות מ-6% ל-7.14%, אחרת כל כמה חודשים תיפדה מנה של אג"ח מיועדות.

ינון אזולאי: כרגע זה בבת אחת?

אלכס קושניר: לא, כרגע זו נוסחה.

אורן משה: יש פדיון מדורג לאורך תקופה.

ינון אזולאי: אתה רוצה שזה יהיה במדרגות?

אלכס קושניר: הוא לא רוצה לעבוד באקסל, הוא רוצה שיהיה לו כתוב.

אורן משה: אני רוצה פשטות בניהול ההשקעות, כי זה דבר מאוד מורכב כאשר זה מבוצע בעבור שמונה קרנות בגדלים שונים.

אורן משה: העיקרון פה מקובל, הוא נעשה לטובתנו ובהסכמתנו, רק הנוחות של התפעול זה המייל האחרון שאני מבקש שהוועדה תלך לקראתנו.

אורן משה: יכול להיות שאתם מקדימים לנו כמה שברירי אחוזים על פני לוח השנה בכך שאתם אומרים: באוגוסט 2026 הייתם אמורים להשקיע עד 6.4, נתנו לכם 6.7.

אורן משה: הרגולציה על ניהול ההשקעות מאוד מורכבת, מאוד מסובכת, בטח אגב שינוי דרמטי שהוא רצוי וטוב שאנחנו בעדו.

בארי כספי: מה שמאוד חשוב לנו זה עיקרון השוויון, שיהיה שוויוני ואחיד בין כל החוסכים בכל המסלולים, בכל הקרנות, ולכן הנושא של התפעול יכול לקבל ביטוי פנימי על ידי הגוף עצמו במערכי הבקרה הפנימית.

ינון אזולאי: למה אתם לא הולכים בשיטה שלהם לכולם, שזה יותר פשוט?

אורן משה: אנחנו שונים כי אנחנו בשר אחד, אין יכולת לייצר הקבלה מוחלטת.

אורן משה: הרשות באה ועשתה פה את המקסימום שהיא יכולה כדי שלא נהיה "מקופחים", כדי להשוות את הרחבת התקרה הזאת גם לנו.

ינון אזולאי: מה לשיטת בארי?

בארי כספי: אין ספק שיש פה מקרה מאוד מיוחד, רק העניין הוא איפה נעצור ברגע שנתחיל לייצר אסדרה פרטנית.

ינון אזולאי: אם אתה מסכים איתו שהם שונים, אי אפשר לעשות שוויון למי ששונה.

אלכס קושניר: אתה כן יכול לעשות שוויון בין עמיתים.

אלכס קושניר: אל תשכח שבקצה יש לך את אותו לקוח, את אותו חוסך.

בארי כספי: המדינה מחויבת לשפות עד 5.15, להשלים לתשואה המובטחת.

בארי כספי: כללי ההשקעה יחולו על כל הגופים לפי מה שנקבע בתקנות, בחוזרים, בין היתר חשיפה ללווה מסוים, לתאגיד בודד תהיה תחומה ללא יותר מ-5%.

בארי כספי: ולמה?

בארי כספי: כדי שאם יהיה תרחיש קיצון ותהיה נפילה, יהיה איזה שהוא תיחום של גודל ההפסד בהקשר הזה.

בארי כספי: קבענו פה נוסחה שבאה ושומרת על אותו עיקרון של 5%.

בארי כספי: לא משנה מה, זה לא יהיה יותר מ-5%.

בארי כספי: כאן, כמו שאורן אמר, זה לא משמעותי, זה בשיירי אחוזים מגדיל מעבר ל-5%.

אלכס קושניר: הנוסחה של אורן, בגלל שהיא לא רציפה, יכולה לחשוף את החוסכים לסיכון גבוה יותר על ידי כך שיכול להיווצר מצב שהתלות באותו גורם יחיד תהיה יותר מ-5%, אני צודק?

בארי כספי: כן, ההצעה יכולה להביא - -

אורן משה: אתה מקדים לי, כי כשהאג"ח המיועדות ייפגע אני אהיה באותו מקום שבארי - -

אלכס קושניר: כן, אבל זה 15 שנה עכשיו.

אורן משה: זה נכון, אני לא אומר שלא, אבל 15 שנה לקרן פנסיה זה מעט זמן.

אורן משה: אני חושב שלא מדובר פה בהגדלה משמעותית של הסיכון.

אורן משה: הבקשה שלי היא מהמקום של קלות ניהול ההשקעה.

אורן משה: אתם בסוף שחררתם את התקנות של ניהול השקעות בשווקים, קבעתם מגבלות, קבעתם רגולציות, נעשה פה שינוי משמעותי.

אורן משה: זה עוד סיכון, עוד דבר שאנחנו לא רוצים לטעות בו, להשתבש בו, לחרוג ממנו בטעות.

אורן משה: דבר אחד שיש בקרן חדשה ואין בקרן שלנו, אפרופו האיזון, זה ששם אין את המגבלה, שם יש פטורים מעבר ל-5%.

אורן משה: יש להם מגבלות אחרות שלא דומות למגבלות שלנו.

אורן משה: אם כל כך מסוכן שאני אשקיע 5.6 במקום 5.4, למה בקרן חדשה אפשר להשקיע 10%?

אלכס קושניר: אתה מבקש עכשיו שנפרוס לך, שניתן לך 15 שנה לוח?

אורן משה: אני מעדיף שתתנו את זה לפחות מ-15 שנה.

אורן משה: אני באמת חושב שזה נהנה וזה לא חסר.

אורן משה: אני חושב שזה מקל עלינו וזה לא פוגע באף אחד.

אורן משה: אני בספק אם יקומו קרנות פנסיה חדשות שיגידו: "אנחנו רוצות האצה", כי אין להן כרגע מול מה להאיץ.

אורן משה: אם תתנו לנו עכשיו שלוש, ארבע מדרגות על פני חמש שנים שיגיעו להבשלה מלאה, אני אצטרף לחברתי ואודה לכם מאוד.

אלכס קושניר: אני לא חושב שצריך לעשות את זה בצורה שאתה מבקש.

אלכס קושניר: אני חושב שעיקרון הרציפות מאוד מאוד חשוב, לא עיקרון המדרגות, כי הרי בסוף אנחנו לא רוצים להגדיל את החשיפה.

אלכס קושניר: אני בטוח שתדעו להסתדר עם הקושי התפעולי.

דור פישר: תחילה 6.

דור פישר: (א) תחילתן של תקנות אלה במועד הקובע.

דור פישר: (ב) על אף האמור בתקנת משנה (א), תחילתה של תקנה 2(2) במועד פרסומן של תקנות אלה.

אלכס קושניר: אני מעלה להצבעה את תקנות הפיקוח על שירותים פיננסיים (קופות גמל) (כללי השקעה החלים על גופים מוסדיים), התשפ"ב-2022.

אלכס קושניר: מי בעד, מי נגד?

אלכס קושניר: התקנות אושרו.

אלכס קושניר: הצעת תקנות הפיקוח על שירותים פיננסיים (קופות גמל) (העברת כספים בין קופות גמל) (תיקון), התשפ"ב-2022.

דור פישר: בתוקף סמכותי לפי סעיפים 23, 34ו(א) ו-60 לחוק הפיקוח על שירותים פיננסיים (קופות גמל), התשס"ה-2005 (להלן – חוק קופות גמל), ובאישור ועדת הכספים של הכנסת, אני מתקין תקנות אלה: תיקון תקנה 1 1.

דור פישר: בתקנות הפיקוח על שירותים פיננסיים (קופות גמל) (העברת כספים בין קופות גמל), התשס"ח-2008 (להלן –התקנות העיקריות), בתקנה 1, ההגדרות "קרן חדשה", "קרן חדשה זכאית" ו-"קרן חדשה שאינה זכאית" – יימחקו.

דור פישר: החלפת מונח 2.

דור פישר: בתקנות העיקריות, בכל מקום, במקום "קרן חדשה זכאית" יבוא "קרן חדשה מקיפה", ושינויי הצורה הדקדוקיים המחויבים ייעשו לפי זה.

דור פישר: תיקון תקנה 9 3.

דור פישר: בתקנה 9(ד) לתקנות העיקריות, בכל מקום, אחרי "קרן חדשה" יבוא "מקיפה או קרן חדשה כללית".

דור פישר: תחילה 4.

דור פישר: תחילתן של תקנות אלה במועד הקובע כהגדרתו בסעיף 34ב לחוק קופות גמל.

אלכס קושניר: תסביר.

דור פישר: במסגרת התיקון של אפיק מובטח תשואה הוכנסו הגדרות של קרן חדשה מקיפה וקרן חדשה כללית לסעיף 1 בחוק, לכן בהתאם אנחנו מתקנים פה את ההגדרות.

דור פישר: זה רק שינוי טכני של ההגדרות בתקנות עצמן.

אלכס קושניר: אני מעלה להצבעה את תקנות הפיקוח על שירותים פיננסיים (קופות גמל) (העברת כספים בין קופות גמל), התשפ"ב-2022.

אלכס קושניר: מי בעד, מי נגד?

אלכס קושניר: התקנות אושרו.

אלכס קושניר: תקנות הפיקוח על שירותים פיננסיים (קופות גמל) (זקיפת תשואה בקרן פנסיה חדשה מקיפה) (תיקון), התשפ"ב-2022.

דור פישר: בתוקף סמכותי לפי סעיפים 34, 34ו(א) ו-60 לחוק הפיקוח על שירותים פיננסיים (קופות גמל), התשס"ה-2005 (להלן – חוק קופות גמל), ובאישור ועדת הכספים של הכנסת, אני מתקין תקנות אלה: תיקון תקנה 1 1.

דור פישר: בתקנות הפיקוח על שירותים פיננסיים (קופות גמל) זקיפת תשואה בקרן פנסיה חדשה מקיפה), התשע"ז-2017 (להלן – התקנות העיקריות), בתקנה 1, אחרי הגדרה "איגרת חוב מיועדת" יבוא: "אפיק השקעה מובטח תשואה" – כהגדרתו בסעיף 34ב לחוק קופות גמל.

דור פישר: " תיקון תקנה 2 2.

דור פישר: בתקנה 2 לתקנות העיקריות –

דור פישר: מסלול השקעה בקרן שאינו אפיק השקעה מובטח תשואה, בנפרד";

דור פישר: השקעה מובטח תשואה".

מיכל היימן: כל התקנות מכניסות לתוך המנגנון של איגרות חוב מיועדות גם את אפיק ההשקעה המובטח תשואה.

מיכל היימן: המנגנון של המדרגות יחול גם על זה וגם על זה, כאשר אנחנו יודעים שיש לנו טווח של 15 שנה, כמו שאמרנו, שבתקופה הזאת שני המנגנונים האלה יגורו בכפיפה אחת בקרנות, כשבסוף נישאר רק עם האפשרות של אפיק השקעה מובטח תשואה.

דור פישר: תיקון תקנה 3 3.

דור פישר: בתקנה 3 לתקנות העיקריות –

דור פישר: הקרן שבאפיק השקעה מובטח תשואה";

פסקה יבוא: "(2) סך נכסי הקרן באיגרות חוב מיועדות ונכסי הקרן שבאפיק השקעה מובטח תשואה".

פסקה יבוא: תיקון תקנה 4 4.

פסקה יבוא: בתקנה 4 לתקנות העיקריות –

פסקה יבוא: "ונכסי הקרן שבאפיק השקעה מובטח תשואה";

פסקה יבוא: "(2) סך נכסי הקרן באיגרות חוב מיועדות ונכסי הקרן שבאפיק השקעה מובטח תשואה";

פסקה יבוא: בפסקה (1), בסופה יבוא "מיועדות ונכסי הקרן שבאפיק השקעה מובטח תשואה";

במקום פסקה  יבוא: "(2) סך נכסי הקרן באיגרות חוב מיועדות ונכסי הקרן שבאפיק השקעה מובטח תשואה".

במקום פסקה  יבוא: תיקון תקנה 5 5.

במקום פסקה  יבוא: בתקנה 5 לתקנות העיקריות –

במקום פסקה  יבוא: "ונכסי הקרן שבאפיק השקעה מובטח תשואה";

פסקה יבוא: "(2) סך נכסי הקרן באיגרות חוב מיועדות ונכסי הקרן שבאפיק השקעה מובטח תשואה".

פסקה יבוא: תיקון תקנה 7 6.

פסקה יבוא: בתקנה 7 לתקנות העיקריות –

פסקה יבוא: "ונכסי הקרן שבאפיק השקעה מובטח תשואה";

פסקה יבוא: המיועדות" יבוא "שיעור זקיפת נכסי הקרן באיגרות חוב מיועדות ונכסי הקרן שבאפיק השקעה מובטח תשואה".

פסקה יבוא: תיקון תקנה 8 7.

פסקה יבוא: בתקנה 8 לתקנות העיקריות –

פסקה יבוא: יבוא "ונכסי הקרן שבאפיק השקעה מובטח תשואה";

פסקה יבוא: יבוא "ל' בכסלו התשפ"ה (31 בדצמבר 2024)".

פסקה יבוא: תיקון התוספת 8.

פסקה יבוא: בתוספת לתקנות העיקריות, במקום חלק ג' יבוא: "חלק ג' (תקנה 2(ג))

פסקה יבוא: ואפיק השקעה מובטח תשואה (באחוזים).

פסקה יבוא: .

פסקה יבוא: בקרן.

פסקה יבוא: .

פסקה יבוא: מסוג "ערד" שהונפקו ביום ז' בטבת התשס"ד (1 בינואר 2004) ואילך (באחוזים).

פסקה יבוא: .

פסקה יבוא: מסוג "ערד" שהונפקו לפני יום ז' בטבת התשס"ד (1 בינואר 2004) באחוזים.

פסקה יבוא: .

פסקה יבוא: תשואה (באחוזים).

פסקה יבוא: .

פסקה יבוא: תחילה 9.

פסקה יבוא: תחילתן של תקנות אלה במועד הקובע כהגדרתו בסעיף 34ב לחוק קופות גמל.

אלכס קושניר: אני מעלה להצבעה את תקנות הפיקוח על שירותים פיננסיים (קופות גמל) (כללי השקעה החלים על גופים מוסדיים) (תיקון), התשפ"ב-2022.

אלכס קושניר: מי בעד, מי נגד?

אלכס קושניר: התקנות אושרו.

אלכס קושניר: חשוב לי לומר שעשינו עכשיו עוד צעד מאוד חשוב ברפורמה הזאת.

אלכס קושניר: אני מזכיר לכל מי ששכח - היו פה הרבה מאוד דיונים על החוק הזה, שיש לו כמה תועלות מאוד מאוד חשובות.

אלכס קושניר: אחת, אנחנו מגדלים את התשואה עבור החוסכים מ-4.86 ל-5.15, זאת בעקבות הדרישה שלנו כאן בוועדה.

אלכס קושניר: בחקיקה עצמה דרשנו מהממשלה, ממשרד האוצר, להבטיח את אותן ההפרשות גם של המדינה, במידה וניכנס לאיזה שהוא סחרור.

אלכס קושניר: בחנו את זה אז וראינו שיש מספיק כספים שהמדינה משקיעה כאן כדי להבטיח את אותו מנגנון תשואה.

אלכס קושניר: אנחנו מתקדמים עכשיו בעוד שלב, אבל יש עוד דרך ארוכה לעשות.

אלכס קושניר: אין לנו מספיק זמן, יש לנו עד אוקטובר.

אלכס קושניר: אני בטוח שתעשו את העבודה כי עד עכשיו גם עשיתם אותה, אבל אנחנו בוועדה נעקוב אחרי הביצוע.

אלכס קושניר: רשות שוק ההון, יש שתי תקנות שאנחנו מחכים להן שאני מצפה שתביאו מהר ככל שאתם יכולים.

אלכס קושניר: אני יודע שהן נמצאות בשלבים סופיים, לכן תביאו אותן כבר.